stanford-oval/wikipedia huggingface dataset:
หาญ ลีนานนท์
เครื่องราชอิสริยาภรณ์ > เหรียญสหประชาชาติ

สหประชาชาติ :
พ.ศ. 2497 -  เหรียญสหประชาชาติเกาหลี
เครื่องราชอิสริยาภรณ์ > ต่างประเทศ

เกาหลีใต้ :
พ.ศ. ไม่ปรากฏ -  เหรียญราชการสงครามเกาหลี
ตำบลบ้านจีต

| ตำบลบ้านจีต |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Ban Chit
ประเทศ: ไทย
จังหวัด: อุดรธานี
อำเภอ: กู่แก้ว
พื้นที่
 • ทั้งหมด: 52.8 ตร.กม. (20.4 ตร.ไมล์)
ประชากร (2564)
 • ทั้งหมด: 5,653 คน
 • ความหนาแน่น: 107.06 คน/ตร.กม. (277.3 คน/ตร.ไมล์)
รหัสไปรษณีย์ : 41130
รหัสภูมิศาสตร์: 412401
 ส่วนหนึ่งของสารานุกรมประเทศไทย
ตำบลบ้านจีต เป็นตำบลหนึ่งในสี่ตำบลของอำเภอกู่แก้ว จังหวัดอุดรธานี เดิมครอบคลุมตำบลโนนทองอินทร์ ตำบลคอนสาย ตำบลค้อใหญ่ และตำบลพังงู
ประวัติ

วันที่ 12 กุมภาพันธ์ 2506 ตำบลพังงู แยกออกจากตำบลบ้านจีด
วันที่ 6 ตุลาคม 2513 ตั้งตำบลคอนสาย แยกออกจากตำบลบ้านจีด
วันที่ 12 ธันวาคม 2529 ตั้งตำบลค้อใหญ่ แยกออกจากตำบลพังงู
วันที่ 4 ธันวาคม 2533 ตั้งตำบลโนนทองอินทร์ แยกออกจากตำบลบ้านจีต
วันที่ 26 พฤษภาคม 2537 แยกพื้นที่ตำบลบ้านจีต ตำบลโนนทองอินทร์ ตำบลค้อใหญ่ และตำบลคอนสาย อำเภอหนองหาน มาตั้งเป็น กิ่งอำเภอกู่แก้ว ขึ้นกับอำเภอหนองหาน
วันที่ 8 กันยายน 2550 ยกฐานะจากกิ่งอำเภอกู่แก้ว อำเภอหนองหาน เป็น อำเภอกู่แก้ว
อาณาเขต

ทิศเหนือ  ติดต่อกับ ตำบลค้อใหญ่ ตำบลโนนทองอินทร์ (อำเภอกู่แก้ว)
ทิศตะวันออก  ติดต่อกับ ตำบลจำปี (อำเภอศรีธาตุ)
ทิศตะวันตก  ติดต่อกับ ตำบลคอนสาย (อำเภอกู่แก้ว)
ทิศใต้  ติดต่อกับ ตำบลจำปี (อำเภอศรีธาตุ)
การปกครอง > การปกครองส่วนภูมิภาค

ตำบลบ้านจีต แบ่งการปกครองออกเป็น 8 หมู่บ้านได้แก่
หมู่ที่ 1 บ้านซำป่ารัง
หมู่ที่ 2 บ้านจีต
หมู่ที่ 3 บ้านซำป่าหัน
หมู่ที่ 4 บ้านจีต
หมู่ที่ 5 บ้านจีต
หมู่ที่ 6 บ้านจีต
หมู่ที่ 7 บ้านกู่แก้ว
หมู่ที่ 8 บ้านซำเจริญ
การปกครอง > การปกครองส่วนท้องถิ่น

ท้องที่ตำบลบ้านจีต ประกอบด้วยองค์กรปกครองส่วนท้องถิ่น 1 แห่ง ได้แก่
เทศบาลตำบลกู่แก้ว ครอบคลุมพื้นที่ตำบลบ้านจีตทั้งตำบล
สถานศึกษา

โรงเรียนกู่แก้ววิทยา
สมรักษ์ คำสิงห์

นาวาตรี สมรักษ์ คำสิงห์ ร.น. เป็นอดีตนักกีฬามวยสากลสมัครเล่นและนักการเมืองชาวไทย ผู้สมัครสมาชิกสภาผู้แทนราษฎรจังหวัดขอนแก่น เขต 11 พรรคพลังประชารัฐ ใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาเป็นนักกีฬาทีมชาติไทยคนแรกที่ได้รับรางวัลเหรียญทองจากการแข่งขันมวยสากลสมัครเล่น ในกีฬาโอลิมปิกฤดูร้อน 1996 ที่เมืองแอตแลนตา รัฐจอร์เจีย สหรัฐอเมริกา ใน พ.ศ. 2539
ประวัติ > วัยเด็ก

สมรักษ์ เป็นชาวหมู่บ้านโนนสมบูรณ์ อำเภอบ้านไผ่ จังหวัดขอนแก่น (ปัจจุบันคือ อำเภอบ้านแฮด) เกิดเมื่อวันที่ 16 มกราคม พ.ศ. 2516 ในครอบครัวยากจน เป็นบุตรคนกลาง ในจำนวนลูกทั้ง 3 คน ของ นายแดงและนางประยูร คำสิงห์ เหตุที่มีชื่อเล่นว่า "บาส" ก็เพราะต้องการให้คล้องกับชื่อเล่นของพี่ชายซึ่งเป็นนักมวยด้วยเหมือนกัน คือ สมรถ คำสิงห์ ที่มีชื่อว่า "รถ" เนื่องจากคลอดบนรถโดยสาร ระหว่างเดินทางไปสถานีอนามัยอำเภอ
ประวัติ > เส้นทางมวยไทย

สมรักษ์เข้าเรียนครั้งแรกที่โรงเรียนมหาไถ่ศึกษาโนนสมบูรณ์ ด้วยเหตุที่สมรักษ์มีพ่อเป็นนักมวยเก่า จึงได้รับการฝึกการชกมวยไทยมาตั้งแต่เด็ก ขึ้นชกมวยครั้งแรกขณะอายุได้ 7 ปี และได้ตระเวนชกตามเวทีงานวัดต่าง ๆ จนทั่ว และได้รับการทาบทามจาก ณรงค์ กองณรงค์ หัวหน้าคณะณรงค์ยิมให้มาร่วมค่าย สมรักษ์จึงขอขึ้นชกมวยไทยในชื่อ สมรักษ์ ณรงค์ยิม และกลายเป็นนักมวยมีชื่อในแถบจังหวัดขอนแก่น
ต่อมา ณรงค์กับนายแดงพ่อของสมรักษ์เกิดแตกคอกัน สมรักษ์จึงย้ายไปอยู่ค่ายศิษย์อรัญ เข้ามาชกมวยในกรุงเทพฯ ได้ไปเรียนที่ โรงเรียนผะดุงศิษย์พิทยา โดยชกทั้งมวยไทย และมวยสากลสมัครเล่น สมรักษ์ขึ้นชกมวยไทยในชื่อ "พิมพ์อรัญเล็ก ศิษย์อรัญ" แต่พอสมรักษ์ขึ้น ม.2 พ่อก็ถึงแก่กรรม
ในเส้นทางมวยไทย สมรักษ์ตระเวนชกตามเวทีต่างทั้ง ชลบุรี สำโรง อ้อมน้อยจนกระดูกแข็ง เจนสังเวียนมากขึ้นจึงขึ้นชกมวยที่เวทีมาตรฐานทั้งเวทีราชดำเนินและเวทีลุมพินี มีโอกาสขึ้นชกกับนักมวยชื่อดังยุคนั้นหลายคน เช่น ชาติชายน้อย ชาวไร่อ้อย, ช้างน้อย ศรีมงคล, บัวขาว ป.พิสิษฐ์เชษฐ์, ฉมวกเพชร ช่อชะมวง แต่ไม่เคยได้แชมป์มวยไทยของเวทีใด จน พ.ศ. 2538 จึงขึ้นชกมวยไทยครั้งสุดท้าย ชนะน็อค สุวิทย์เล็ก ส.สกาวรัตน์ ยก 4 แล้วจึงหันมาเอาดีด้านมวยสากลสมัครเล่นอย่างเดียว ค่าตัวสูงสุดที่ได้รับจากการชกมวยไทยอยู่ที่ราว 180,000 บาท จัดเป็นนักมวยเงินแสนคนหนึ่ง
ประวัติ > เส้นทางมวยสากลสมัครเล่น

สมรักษ์เริ่มเข้าแข่งขันมวยสากลสมัครเล่นในนามของโรงเรียน เมื่อ พ.ศ. 2528 เมื่ออายุ 12 ปี โดยมีพิกัดน้ำหนัก 52 กิโลกรัมเมื่อสมรักษ์จบ ม.6 จากโรงเรียนผดุงศิษย์ฯ ได้รับการทาบทามจากสโมสรราชนาวีให้ชกมวยสากลสมัครเล่นในนามของสโมสรและจะบรรจุให้เข้ารับราชการในกองทัพเรือด้วย สมรักษ์จึงตอบตกลง สมรักษ์ประสบความสำเร็จได้ทั้งแชมป์ประเทศไทยและเหรียญทองกีฬาแห่งชาติ
ประวัติ > ติดทีมชาติ

สมรักษ์ เข้าสู่ทีมชาติครั้งแรก ในการแข่งขันโอลิมปิก ที่บาร์เซโลนา ใน พ.ศ. 2535 ในรุ่นเฟเธอร์เวท รอบแรก ชนะ ไมค์ สแตรงก์ จากแคนาดา เมื่อ 29 กรกฎาคม  รอบสอง แพ้ ฟาอุสติโน เรเยส จากสเปน เมื่อ 2 สิงหาคม ตกรอบ พ.ศ. 2536 ได้เหรียญทองมวยทหารโลกที่ประเทศอิตาลี แต่ไม่ได้ติดทีมชาติไปแข่งกีฬาซีเกมส์ในปีนั้นเพราะไม่พร้อม สมรักษ์เริ่มมีชื่อเสียงขึ้นมาเป็นครั้งแรก จากการเป็นนักกีฬาไทย ที่ได้เหรียญทองเพียงคนเดียว ในการแข่งขันเอเชียนเกมส์ ครั้งที่ 12 ในปี พ.ศ. 2537 ที่เมืองฮิโรชิมา ประเทศญี่ปุ่น ทั้ง ๆ ที่ก่อนหน้านั้นเกือบจะถูกตัดสิทธิ์เพราะตรวจสมรรถภาพร่างกายไม่ผ่านในครั้งแรก (ภายหลังสภาโอลิมปิคเอเชีย ได้กลับคำตัดสิน โดยให้ รัฐพงศ์ ศิริสานนท์ นักว่ายน้ำ ได้ 2 เหรียญทอง)
ประวัติ > นักมวยประวัติศาสตร์

พ.ศ. 2538 สมรักษ์ได้เหรียญทองจากกีฬาซีเกมส์ที่เชียงใหม่ และผ่านการคัดเลือกไปแข่งกีฬาโอลิมปิกรอบสุดท้ายได้สมรักษ์โด่งดังถึงที่สุดใน พ.ศ. 2539 เมื่อสมรักษ์สามารถคว้าเหรียญทองจากโอลิมปิกมาได้ โดยชนะ เซราฟิม โทโดรอฟ จากบัลแกเรีย ด้วยคะแนน 8-5 เส้นทางสู่ทองประวัติศาสตร์เริ่มจากรอบแรกเอาชนะแดเนี่ยล เซต้า นักชกเปอร์โตริโก 13-2, รอบสอง ชนะฟิลิป เอ็นดู จากแอฟริกาใต้ 12-7, รอบสามหรือรอบก่อนรองชนะ รามาส พาเลียนี่ จากรัสเซีย 13-4 นั่นหมายถึงว่าได้เหรียญทองแดงคล้องคอไว้แล้ว และสมรักษ์ชนะ พาโบล ชาคอน จากอาร์เจนตินาไปได้ 20-8 และท้ายที่สุดเอาชนะ เซราฟิม โทโดรอฟ จากบัลแกเรียไปได้  ซึ่งก่อนการชกในรอบชิงชนะเลิศ สมเด็จพระบรมโอรสาธิราชฯ สยามมกุฎราชกุมารได้พระราชทานกระเช้าผลไม้มายังสมรักษ์และทีมงานพร้อมทั้งทรงอวยพรให้สมรักษ์ได้รับชัยชนะด้วย โดยการแข่งขันโอลิมปิคในครั้งนี้ สมรักษ์ ใช้ชื่อภาษาอังกฤษว่า "Kamsing Somluck"  โดยเจตนาให้มีนัยทางโชคด้วย (แต่ผู้บรรยายภาษาอังกฤษอ่านออกเสียงว่า คำซิง สมลุก)
ซึ่งการคว้าเหรียญทองโอลิมปิกในครั้งนี้ การสื่อสารแห่งประเทศไทย (กสท.) ได้ออกแสตมป์ที่มีรูปการชกรอบชิงชนะเลิศของสมรักษ์ ราคาดวงละ 6 บาท มาด้วย เพื่อเป็นที่ระลึกถึงเหตุการณ์นี้ และทางกองทัพเรือ (ทร.) ต้นสังกัดก็ได้เลื่อนยศให้สมรักษ์เป็นเรือตรี (ร.ต.) ซึ่งเดิมสมรักษ์มียศเป็นจ่าเอก (จ.อ.)
ประวัติ > วีรบุรุษโอลิมปิก

ภายหลังจากได้เหรียญทองแล้ว สมรักษ์กลายเป็นบุคคลชื่อดังไปในทันที กลายเป็นซุปเปอร์สตาร์ในเวลาไม่นาน ด้วยความเป็นคนมีบุคคลิกเฮฮา มีสีสัน น่าสนใจ ภายหลังจากกลับมาจากโอลิมปิคที่แอตแลนต้าแล้ว สมรักษ์ก็มีงานในวงการบันเทิงเข้ามา เริ่มจาก ละครเรื่อง "นายขนมต้ม" ทางช่อง 7 ที่รับบทเป็นนายขนมต้มพระเอกเอง โดยประกบคู่กับ กุลณัฐ ปรียะวัฒน์ นางเอก และเพื่อน ๆ นักมวยรุ่นพี่อีกหลายคน
และนับแต่นั้นมา สมรักษ์ก็มีสถานะเหมือนเป็นดาราคนหนึ่ง มีงานต่าง ๆ เข้ามาเรื่อย ๆ ทำให้สมรักษ์เอาใจใส่ในการชกมวยน้อยลง จนมีข่าวว่าซ้อมน้อยลงบ้าง หนีซ้อมบ้าง  แต่กระนั้นเจ้าตัวก็ยังยืนยันว่าฝีมือของตัวเองยังคงเหมือนเดิม ถึงขนาดกล้าทำนายผลการชกล่วงหน้า ซึ่งก็ทำได้บ้างไม่ได้บ้าง จนได้ฉายาว่า "โม้อมตะ" แต่หลังจากได้รับเหรียญทองกีฬาเอเชียนเกมส์ใน พ.ศ. 2541 แล้ว การชกครั้งหลังจากนี้ สมรักษ์ไม่ประสบความสำเร็จเลย ในการแข่งขันโอลิมปิกที่ซิดนีย์ ปี พ.ศ. 2543 สมรักษ์เข้าแข่งขันในรุ่นเฟเธอร์เวท รอบแรก ชนะอาร์เอสซี อันเดรส โลเดสมา จากโคลัมเบีย ยก 4 เมื่อ 18 กันยายน รอบสอง ชนะ ตุลกุนบาย ตูร์กูนอฟ จากอุซเบกิสถาน เมื่อ 23 กันยายน รอบ 8 คนสุดท้าย แพ้ ร็อกกี้ ฮัวเรซ จากสหรัฐเมื่อ 27 กันยายน และในโอลิมปิก ที่กรุงเอเธนส์ พ.ศ. 2547 สมรักษ์เข้าแข่งขันรุ่นเฟเธอร์เวท รอบแรก แพ้คะแนน เบโนต กูเดต จากแคนาดา ตกรอบเมื่อ 16 สิงหาคม ทำให้เลิกชกมวยสากลสมัครเล่นอย่างเด็ดขาด
ประวัติ > กลับมาชกอีกครั้ง

ในปี พ.ศ. 2552 มีข่าวว่า ฌอง-โกล็ด วอง ดัม นักแสดงชื่อดังระดับโลกอยากจะชกมวยนัดพิเศษกับสมรักษ์ดูสักครั้ง แต่แล้วการชกในครั้งนี้ก็ได้มีการเลื่อนไปอย่างไม่มีที่สิ้นสุด  รวมถึงมีแผนการว่าจะย้ายสถานที่ชกจากสหรัฐอเมริกาจากกำหนดเดิมเนื่องจากมีกฎเกณฑ์ที่ไม่เอื้ออำนวย โดยจะย้ายสถานที่แข่งมายังประเทศไทยแทน ในช่วงประมาณเดือนพฤศจิกายน พ.ศ. 2554  แต่แล้วก็เลื่อนไปแข่งขันในเดือนสิงหาคม พ.ศ. 2555 แทน
ปี พ.ศ. 2555 ในการแข่งขันโอลิมปิกฤดูร้อน 2012 ณ กรุงลอนดอน ประเทศสหราชอาณาจักร สมรักษ์ได้รับหน้าที่เป็นผู้บรรยายการแข่งขันมวยสากลสมัครเล่นของสถานีโทรทัศน์ NBT ซึ่งได้รับการตอบรับจากผู้ชมเป็นอย่างดีอีกทั้งเป็นที่กล่าวถึงในเรื่องความตลกของการบรรยายมวยของสมรักษ์ และในปีเดียวกันนี้ ในวันที่ 4 ตุลาคม สมรักษ์ได้สร้างความฮือฮาอีกครั้ง เมื่อกลับขึ้นมาชกมวยไทยอีกครั้ง โดยพบกับ ยอดวันเผด็จ สุวรรณวิจิตร (ใช้ชื่อท้ายในครั้งนั้นว่า "ไก่ย่างห้าดาว") อดีตยอดนักมวยไทยอีกคน ในการชกนัดพิเศษที่เวทีราชดำเนิน ที่มีเงินเดิมพันถึง 5,770,000 บาท ผลการชกปรากฏว่าสมรักษ์เป็นฝ่ายเอาชนะไปได้ในยกที่ 3 ด้วยการฟันศอกใส่ จนกรรมการต้องยุติการชก ซึ่งการชกนัดนี้ยังสามารถเก็บเงินค่าผ่านประตูได้สูงถึง 2,950,000 บาท ยอดผู้ชมกว่า 20,000 คน ปลุกกระแสมวยไทยที่ซบเซาให้กลับมาคึกคักได้อีกครั้งหนึ่ง นอกจากนี้ สมรักษ์ยังเปิดเผยอีกว่าต้องการที่จะชกกับ บัวขาว ป.ประมุข อีกด้วย
วันที่ 7 ธันวาคม พ.ศ. 2555 สมรักษ์ขึ้นชกในรายการศึกลุมพินีแชมเปี้ยนเกริกไกร ที่เวทีมวยลุมพินี โดยใช้ชื่อว่า "สมรักษ์ ส.เทพสุทิน" ในสังกัดของสมศักดิ์ เทพสุทิน โดยมีฌอง-โกล็ด วอง ดัม รับหน้าที่เป็นพี่เลี้ยง และสมรักษ์เป็นฝ่ายแพ้คะแนน จอมโหด หมอเบสกมลา หรือ จอมโหด เกียรติอดิศักดิ์ ไปด้วยคะแนน 47-49, 47-49 และ 47-49 และต่อมาในวันที่ 7 กุมภาพันธ์ พ.ศ. 2556 ทั้งคู่ได้กลับมาชกล้างตากันอีกครั้ง ผลปรากฏว่าสมรักษ์เป็นฝ่ายชนะคะแนนไป 49-47 ไปทั้ง 3 เสียง ที่เวทีราชดำเนิน และเป็นฝ่ายคว้าเงินรางวัลเดินพันจำนวน 6,000,000 บาทไป และทางสมรักษ์ยังคงยืนยันที่จะสู้กับบัวขาว ป.ประมุข โดยให้จัดนอกเวทีมวยราชดำเนิน หรือนอกเวทีมวยลุมพินีแทน ส่วนทางจอมโหดได้เปิดเผยว่ามีความต้องการที่จะสู้กับสมรักษ์อีกเป็นครั้งที่ 3  และสมรักษ์ยังได้ขึ้นชกอีกหลายต่อหลายครั้ง
ในวันที่ 31 ตุลาคม พ.ศ. 2557 สมรักษ์มีกำหนดขึ้นชกกับ ฟิลิปเป บัวส์ นักมวยไทยชาวฝรั่งเศส ในรุ่นมิดเดิลเวท ที่เวทีมวยชั่วคราว โกดัง 4 ภายในศูนย์การค้าเอเชียทีค เดอะ ริเวอร์ฟรอนท์ มีการถ่ายทอดไปทั่วประเทศผ่านทางสถานีโทรทัศน์ช่อง 7 แต่เมื่อถึงเวลาชกแล้ว ตัวของสมรักษ์กลับไม่ได้อยู่เวทีหรือห้องพักแต่อย่างใด ทำให้ บริษัท เพชรยินดี บ็อกซิ่ง โปรโมชั่น ไม่พอใจเป็นอย่างมากในฐานะผู้จัดการแข่งขัน ซึ่งได้จ่ายเงินมัดจำเป็นค่าตัวให้สมรักษ์ไปหนึ่งแสนบาทแล้ว และเมื่อติดต่อไปทางไลน์ ก็ไม่ได้รับการตอบกลับ วันต่อมาสมรักษ์ได้ออกมาเปิดเผยเป็นเพราะตนติดถ่ายละครโทรทัศน์มาก ไม่มีเวลาซ้อม เกรงว่าจะชกสู้ไม่ได้ ยินดีจะคืนเงินมัดจำทั้งหมด และเปรยว่าจะแขวนนวมแล้ว เนื่องจากอายุมากถึง 41 ปีแล้ว หากจะชกจะเป็นการชกโชว์เท่านั้น
ปัจจุบัน สมรักษ์ยังคงมีผลงานในวงการบันเทิง มีผลงานออกมาเป็นระยะ ๆ ล่าสุด ได้แสดงภาพยนตร์ระดับโลกเรื่อง จอมคนผงาดโลก ในปี พ.ศ. 2549 โดยบทบาทในเรื่องต้องปะทะกับ หลี่เหลียนเจี๋ย ด้วย  มีกิจการของตัวเอง เช่น ร้านหมูกระทะ ชื่อ "สมรักษ์ย่างเกาหลี" ย่านเกษตร-นวมินทร์  และมีค่ายมวยของตนเอง ชื่อค่าย "ส.คำสิงห์"
ชีวิตส่วนตัว และ ชีวิตครอบครัว

สมรักษ์สมรสกับนางเสาวนีย์ คำสิงห์ ที่รู้จักกันมาตั้งแต่ทั้งคู่ยังเรียนหนังสืออยู่ที่ขอนแก่น มีบุตรด้วยกัน 2 คน
คนโตเป็นหญิง ชื่อ "เบสท์ รักษ์วนีย์ คำสิงห์" เกิดเมื่อวันที่ 27 พฤษภาคม พ.ศ. 2543 (24 ปี)
คนเล็กเป็นชาย ชื่อ "โบ๊ท ภูวรักษ์ คำสิงห์" เกิดเมื่อวันที่ 23 ตุลาคม พ.ศ. 2550 (17 ปี)
ในเดือนธันวาคมปี พ.ศ. 2566 สมรักษ์ได้ให้สัมภาษณ์ว่าเขาได้จดทะเบียนหย่าร้างกับอดีตภรรยามาได้ 2 เดือนกว่าแล้ว
ในวันที่ 12 พฤษภาคม พ.ศ. 2554 สมรักษ์ได้เปิดตัวเป็นผู้ลงสมัครรับเลือกตั้ง ส.ส. สังกัดพรรคชาติไทยพัฒนา ร่วมกับเพื่อนนักมวยอีก 3 คน ได้แก่ เขาทราย แกแล็คซี่, มนัส บุญจำนงค์ และเจริญทอง เกียรติบ้านช่อง โดยที่สมรักษ์ลงรับสมัครเลือกตั้งในเขต 10 อำเภอบ้านไผ่ จังหวัดขอนแก่น แต่ไม่ได้รับการเลือกตั้ง
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 สมรักษ์ได้ลงสมัครรับเลือกตั้งในเขต 11 จังหวัดขอนแก่น สังกัดพรรคพลังประชารัฐ แต่ไม่ได้รับเลือกตั้ง
ล้มละลาย

เมื่อวันที่ 21 กันยายน 2561 ราชกิจจานุเบกษาออกประกาศเรื่อง ให้พิทักษ์ทรัพย์ของ นางเสาวนีย์ คำสิงห์ และนายสมรักษ์ คำสิงห์ เด็ดขาด ตามพระราชบัญญัติล้มละลาย พุทธศักราช 2483 โดยบริษัทบริหารสินทรัพย์ มหานคร จำกัด ได้ยื่นฟ้องต่อศาลล้มละลายกลาง ขอให้จำเลยทั้งสองล้มละลาย มีอำนาจจัดการเกี่ยวกับกิจการและทรัพย์สินของจำเลย เนื่องจากมีหนี้สินจากการเปิดปั๊มน้ำมันกว่า 4 ล้านบาท
สมรักษ์ชี้แจงว่า กรณีนี้เป็นคดีเก่าที่ค้างคามาหลายทศวรรษปีแล้ว ตั้งแต่สมัยยังคงชกมวยสมัครเล่น มีสาเหตุอันเนื่องมาจากความไม่รู้ไม่เชี่ยวชาญในเรื่องเอกสารต่างๆ ประกอบกับธุรกิจขาดทุน จนสุดท้ายก็เลยกลายเป็นคดียืดเยื้อมาจนถึงปัจจุบัน ขณะที่ ธวัชชัย ไทยเขียว รองปลัดกระทรวงยุติธรรม โพสต์ผ่านเฟซบุ๊กส่วนตัวชี้ว่า หากศาลสั่งให้ล้มละลาย สามารถเป็นเหตุให้สมรักษ์ต้องออกจากราชการด้วย
คดีความ

เมื่อวันที่ 23 มกราคม พ.ศ. 2568 เวลา 09.45 น. ศาลจังหวัดขอนแก่น สั่งคำพิพากษาในคดีที่อัยการจังหวัดเป็นโจทก์ยื่นฟ้อง นายสมรักษ์ คำสิงห์ (จำเลยที่ 1) และนายพิเชษฐ์ ชิเนหันทา หรือ "เป๊กโก้" ซึ่งเป็นเพื่อนสนิทของนายสมรักษ์ (จำเลยที่ 2) ในข้อหาร่วมกันพรากผู้เยาว์อายุกว่า 15 ปี ไปเสียจากบิดามารดา ผู้ปกครอง หรือผู้ดูแล เพื่อการอนาจารโดยผู้เยาว์นั้นเต็มใจไปด้วย, ร่วมกันพาบุคคลอายุเกิน 15 ปี แต่ยังไม่เกิน 18 ปี ไปเพื่อการอนาจาร แม้ผู้นั้นจะยินยอมก็ตาม, พยายามข่มขืนกระทำชำเราผู้อื่นโดยใช้กำลังประทุษร้ายโดยผู้อื่นนั้นอยู่ในภาวะที่ไม่สามารถขัดขืนได้ และกระทำอนาจารแก่บุคคลอายุกว่า 15 ปี โดยการใช้กำลังประทุษร้ายโดยบุคคลนั้นอยู่ในภาวะที่ไม่สามารถขัดขืนได้ หลังจากที่นายสมรักษ์และพวกได้กระทำอนาจารและล่วงละเมิดทางเพศกับเด็กสาววัย 17 ปี ที่เจอกันในสถานบันเทิง ซึ่งเหตุการณ์นี้เกิดขึ้นเมื่อวันที่ 10 ธันวาคม พ.ศ. 2566
สำหรับข้อต่อสู้ของจำเลย(สมรักษ์และพิเชษฐ์)ที่กล่าวอ้างว่า "ผู้เสียหายยินยอม" ศาลได้พิจารณาเห็นว่าขัดกับคำเบิกความ และพยานแวดล้อม รวมถึงบาดแผลย่อมไม่เกิดขึ้น หากผู้เสียหายที่ยินยอม การที่ผู้เสียหายเดินตามไป ไม่ได้หมายความว่า จะยินยอมมีเพศสัมพันธ์ และไม่ได้มีการพูดถึงการค้าประเวณี การนำสืบยังไม่พบว่า มีการเรียกรับผลประโยชน์แต่อย่างใด จึงไม่มีน้ำหนักให้รับฟัง และหักล้างพยานโจทก์ได้
โดยศาลพิพากษาจำคุกสมรักษ์รวม 4 ปี 8 เดือน แต่จำเลยให้การเป็นประโยชน์ต่อการพิจารณา ศาลจึงพิพากษาลดโทษให้เหลือ 1 ใน 3 คือ จำคุก 2 ปี 13 เดือน 10 วัน และให้ชดใช้ค่าสินไหมทดแทนแก่ญาติของผู้เสียหายเป็นจำนวน 50,000 บาท และตัวผู้เสียหายจำนวน 120,000 บาท พร้อมดอกเบี้ยร้อยละ 5 ต่อปี ตั้งแต่กระทำการละเมิด ส่วนจำเลยที่ 2 ศาลพิพากษายกฟ้อง
ผลงาน > การแข่งขัน

แชมเปียน นักเรียนนวมทอง ของ โรงเรียนผะดุงศิษย์พิทยา 5 ปี
แชมเปียน การแข่งขันมวย ของกรุงเทพมหานคร 2 ปี
เหรียญทอง การแข่งขันมวยสากลสมัครเล่น ในกีฬาแห่งชาติ ที่จังหวัดพระนครศรีอยุธยา
เหรียญทองแดง การแข่งขันมวยทหารโลก ที่ประเทศเดนมาร์ก
เหรียญเงิน การแข่งขัน เมเยอร์ คัพ ที่ประเทศฟิลิปปินส์
เหรียญทอง การแข่งขันมวยสากลสมัครเล่นชิงแชมป์เอเชีย ที่ประเทศอิหร่าน
เหรียญเงิน การแข่งขันมวยสากลสมัครเล่นชิงแชมป์โลก ครั้งที่ 7 ที่ประเทศไทย
เหรียญทอง การแข่งขันมวยสากลสมัครเล่น รุ่นเฟเธอร์เวท ในเอเชียนเกมส์ ครั้งที่ 12 ประจำปี พ.ศ. 2537 ที่ฮิโรชิมะ ญี่ปุ่น
เหรียญทอง การแข่งขันมวยสากลสมัครเล่นชิงถ้วยพระราชทานคิงส์คัพ ครั้งที่ 20 ประจำปี พ.ศ. 2538 ที่ จังหวัดเชียงใหม่
เหรียญทอง การแข่งขันมวยสากลสมัครเล่น ในซีเกมส์ ครั้งที่ 18 ประจำปี พ.ศ. 2538 ที่จังหวัดเชียงใหม่
เหรียญทอง การแข่งขันมวยสากลสมัครเล่น ในโอลิมปิกเกมส์ ครั้งที่ 26 ประจำปี พ.ศ. 2539 ที่แอตแลนตา รัฐจอร์เจีย สหรัฐอเมริกา
เหรียญทอง การแข่งขันมวยสากลสมัครเล่น ในเอเชียนเกมส์ ครั้งที่ 13 ประจำปี พ.ศ. 2541 ที่ กรุงเทพมหานคร
เหรียญทอง การแข่งขันมวยสากลสมัครเล่นชิงถ้วยพระราชทานคิงส์คัพ ครั้งที่ 25 ประจำปี พ.ศ. 2545
เป็นนักมวยไทยคนแรกที่ผ่านรอบคัดเลือก เป็นตัวแทนประเทศไทย ไปแข่งขันรอบสุดท้าย ในกีฬา โอลิมปิก เกม ถึง 4 ครั้งติดต่อกัน คือ
กีฬาโอลิมปิกเกมส์ ครั้งที่ 25 พ.ศ. 2535 ที่บาร์เซโลนา สเปน
กีฬาโอลิมปิกเกมส์ ครั้งที่ 26 พ.ศ. 2539 ที่แอตแลนตา สหรัฐอเมริกา
กีฬาโอลิมปิกเกมส์ ครั้งที่ 27 พ.ศ. 2543 ที่ซิดนีย์ ออสเตรเลีย
กีฬาโอลิมปิกเกมส์ ครั้งที่ 28 พ.ศ. 2547 ที่เอเธนส์ กรีซ
ผลงาน > ละครโทรทัศน์

| ปี พ> ศ. | เรื่อง | บทบาท | ออกอากาศ |
| --- | --- | --- | --- |
| 2539 | นายขนมต้ม | นายขนมต้ม | ช่อง 7 |
| 2544 | เพชรตัดเพชร | ไตร | ช่อง 7 |
| 2548 | ทางหลวงทางรัก |  | ช่อง 3 |
| 2550 | ผู้กองเจ้าเสน่ห์ |  | ช่อง 3 |
| 2553 | ศิราพัชร ดวงใจนักรบ | จ่าแสง | ช่อง 3 |
| 2553 | นักสู้พันธุ์ข้าวเหนียว | ลิงลม ลูกพญาไฟ | ช่อง 7 |
| 2554 | เสือสั่งฟ้า | กระทิง | ช่อง 7 |
| 2557 | หมัดเด็ดเสียงทอง |  | โมเดิร์นไนน์ทีวี |
| 2558 | สิงห์สี่แคว | คม | ช่อง 3 |
| 2558 | ลิเกหมัดสั่ง | เมฆดำ | ช่อง 8 |
| 2558 | มือปราบกุ๊กกุ๊กกู๋ | ผีแชมป์นักมวย | ช่องวัน 31 |
| 2560 | แหวนปราบมาร | ภูติวายุ | ช่อง 7 |
| 2560 | นายฮ้อยทมิฬ | สุบิน | ช่อง 7 |
| 2561 | แม่สื่อจอมป่วน | โจ๊ก | ช่อง 7 |
| 2561 | นักสู้สะท้านฟ้า | ครูแดง | ช่อง 7 |
| 2561 | รักสุดปลายนวม | สมศักดิ์ | ช่อง 7 |
| 2562 | มธุรสโลกันตร์ | รุ่ง | ช่อง 7 |
| 2562 | สู้ตายนายกระจับ | เฮียซ้ง | ไลน์ทีวี |
| 2564 | กู้ภัยอาสารัก | เฮียตุ๊ | ช่อง 7 |
| 2564 | แด่คุณพ่อด้วยแข้งขวา | น้าหมาน | ไทยรัฐทีวี |
| 2564 | เวราอาฆาต | ถึก (รับเชิญ) | ช่อง 8 |
| 2564 | เสี่ยวซำน้อย | พ่อยิ่งยวด (รับเชิญ) | Ais Play |
| 2566 | ข้าวเหนียวทองคำ | อาจารย์เข้ม | ช่องวัน 31 |
| 2566 | มวยสะดิ้ง หมัดซิ่งสายฟ้า | สมรักษ์ คำสิงห์ (บาส) (รับเชิญตอนจบ) | ช่อง 8 |
| 2567 | นางฟ้ากรรมกร | ครูมวย (รับเชิญ) | ช่องวัน 31 |
ผลงาน > ภาพยนตร์

หลอน (2546) รับบท ทิดเคน
คนสั่งผี (2546) รับบท ผีหัวขาด
หมอลำไฮเทค (2546)
พยัคฆ์ร้าย 3 สลึง (2546)
เกิดมาลุย (2547) รับบท ทับ
จอมคนผงาดโลก (2549) รับบท เป่ยชา
หญิงแกร่งเมื่องถลาง (2549)
ซอยคาวบอย (2551)
ท้าชนคนเดือด (2552)
Fighting Fish ดุ ดวล ดิบ (2555) รับบท ตำรวจนักสืบ
อีปึก อัศจรรย์วันแห่งศรัทธา (2560) รับบท หัวหน้าโต
ปาฏิหาริย์แก้วนาคราช (2561)
ขุนบันลือ (2561)
คืนรัง (2562)
สงกรานต์ แสบสะท้านโลกันต์ (2562)
เดอะ สเน็ค (2563)
คุณชายใหญ่ (2563) รับบท คำสิงห์
ลิฟยู โคกอีเกิ้ง (2563) รับบท น้าเป้า
มนต์รักดอกผักบุ้ง เลิกคุยทั้งอำเภอ (2563) รับบท ครูบาส
รักเลยร้อยเอ็ด (2563) รับบท พ่อของแพ็ต
ผลงาน > ซิทคอม

ระเบิดเทิดเทิง (รับเชิญ) ตอน "ความรักของคุณนาย", "เลขเด็ด", "บำเพ็ญประโยชน์"
บางรักซอย 9 (รับเชิญ) ตอน "ยังไงก็รัก"
ผลงาน > เพลง

คนขอนแก่น - รวมศิลปินชาวจังหวัดขอนแก่น
อัลบั้ม 3 หมัด สะบัดไมค์ ร่วมกับ สามารถ พยัคฆ์อรุณ และ เขาทราย แกแล็คซี่ (2546)
อัลบั้ม ขอร้องด้วยคน (2549)
อัลบั้ม สงกรานต์มหาสนุก (2549)
อัลบั้ม เพื่อชีวิต เพลงหวาน (2549)
อัลบั้ม ลูกทุ่งเพลงหวาน (2550)
อัลบั้ม สร้างสรรค์กำลังใจ (2551)
เมียพี่ไม่รู้ ร่วมกับ สามารถ พยัคฆ์อรุณ และ เขาทราย แกแล็คซี่ (2559)
เดิมพันที่ยิ่งใหญ่ (2559) - จัดทำขึ้นเพื่อถวายความอาลัยและร่วมสืบสานของ พระบาทสมเด็จพระปรมินทรมหาภูมิพลอดุลยเดช
อัลบั้ม อีสานอินดี้ (2562)
ผลงาน > รายการ

เข้าเล่นเกมส์ในรายการ หัวท้ายตายก่อน (2564)
เข้าแข่งขันร้องเพลงในรายการ โจ๊กตัดโจ๊ก ฟรีสไตล์ เพลง พี่สาวครับ (2564)
เข้าแข่งขันร้องเพลงในรายการ โจ๊กตัดโจ๊ก ต้นฉบับมาเอง เพลง สาวกระโปรงเหี่ยน (2565)
เข้าแข่งขันร้องเพลงในรายการ โจ๊กตัดโจ๊ก ตันฉบับสลับเพลง เพลง ห้องนอนคนจน (2565)
ผลงาน > คอนเสิร์ต

คอนเสิร์ต Pattaya International Music Festival 2006 (19 มีนาคม 2549)
คอนเสิร์ต สวัสดีลูกทุ่งทั่วไทย (6 กันยายน 2551)
คอนเสิร์ต Thailand International Sport Expo 2014 (24 ตุลาคม 2557)
คอนเสิร์ต เพื่อไม่ทิ้งกัน เพือหารายได้ช่วยเหลือ พี่โดม มาร์ติน ป่วยด้วยโรคมะเร็งเนื้องอกในสมอง (31 กรกฎาคม 2562)
ผลงาน > มิวสิควีดีโอ

รักเดียวใจเดียว - เสือ ธนพล อินทฤทธิ์
ไทยแลนด์โอลิมปีก - พงษ์สิทธิ์ คำภีร์, หงา คาราวาน, แอ๊ด คาราบาว
ผักบุ้งลอยฟ้า - Bodyslam Feat.F.Hero
เมียพี่ไม่รู้ - สามารถ พยัคฆ์อรุณ
ผลงาน > โฆษณา

| ปี | โฆษณา | ร่วมกับ |
| --- | --- | --- |
| 2563 | นมตราหมี UHT | เสาวนีย์ คำสิงห์, รักษ์วนีย์ คำสิงห์, ภูวรักษ์ คำสิงห์ |
| 2564 | น้ำปลาร้าตำนัว | เสาวนีย์ คำสิงห์, รักษ์วนีย์ คำสิงห์, ภูวรักษ์ คำสิงห์ |
ชื่ออื่น

พิมพ์อรัญเล็ก ศิษย์อรัญ (มวยไทยหนแรก)
สมรักษ์ ส.เทพสุทิน (มวยไทยหนหลัง)
ดูเพิ่ม

สมรถ คำสิงห์
เครื่องราชอิสริยาภรณ์

พ.ศ. 2542 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 3 ตติยดิเรกคุณาภรณ์ (ต.ภ.)
พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 4 จัตุรถาภรณ์ช้างเผือก (จ.ช.)
พ.ศ. 2539 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 4 จัตุรถาภรณ์มงกุฎไทย (จ.ม.)
พ.ศ. 2551 –  เหรียญจักรมาลา (ร.จ.ม.)
แหล่งข้อมูลอื่น

Somrak Khamsing ที่อินเทอร์เน็ตมูวีเดตาเบส
สมรักษ์ คำสิงห์เก็บถาวร 2013-07-08 ที่ เวย์แบ็กแมชชีน
คลิปวีดีโอการชกชิงเหรียญทองโอลิมปิก 1996
ช่องยูทูป Kamsing Family Channel
| ด ค กนักกีฬาทีมชาติไทยที่ได้เหรียญรางวัลโอลิมปิก |
| --- | --- | --- |
ฤดูร้อน 1976  1984  1988  1992  1996  2000  2004  2008  2012  2016  2020  2024
|  เหรียญทอง |  สมรักษ์ คำสิงห์  วิจารณ์ พลฤทธิ์  อุดมพร พลศักดิ์  ปวีณา ทองสุก  มนัส บุญจำนงค์  ประภาวดี เจริญรัตนธารากูล  สมจิตร จงจอหอ  โสภิตา ธนสาร  สุกัญญา ศรีสุราช  พาณิภัค วงศ์พัฒนกิจ (2 เหรียญ)  |  |
|  เหรียญเงิน |  ทวี อัมพรมหา  วรพจน์ เพชรขุ้ม  บุตรี เผือดผ่อง  มนัส บุญจำนงค์  พิมศิริ ศิริแก้ว (2 เหรียญ)  แก้ว พงษ์ประยูร  เทวินทร์ หาญปราบ  กุลวุฒิ วิทิตศานต์  ธีรพงศ์ ศิลาชัย  วีรพล วิชุมา  |  |
|  เหรียญทองแดง |  พเยาว์ พูลธรัตน์  ผจญ มูลสัน  อาคม เฉ่งไล่  วิชัย ราชานนท์  พรชัย ทองบุราณ  เกษราภรณ์ สุตา  อารีย์ วิรัฐถาวร  วันดี คำเอี่ยม (2 เหรียญ)  เยาวภา บุรพลชัย  เพ็ญศิริ เหล่าศิริกุล  สุริยา ปราสาทหินพิมาย  ชนาธิป ซ้อนขำ  ศิริภุช กุลน้อย  สินธุ์เพชร กรวยทอง  พาณิภัค วงศ์พัฒนกิจ  สุดาพร สีสอนดี  จันทร์แจ่ม สุวรรณเพ็ง  สุรจนา คำเบ้า  |  |
ภาพแสตมป์ของสมรักษ์ในรอบชิงชนะเลิศ
ประสงค์ หวลประไพ

| พลเอก ประสงค์ หวลประไพ ม> ว.ม., ป.ช. |
| --- | --- |
ประสงค์เมื่อยังมีชีวิตอยู่
เกิด: 11 พฤษภาคม พ.ศ. 2482
เสียชีวิต: 3 ธันวาคม พ.ศ. 2552 (70 ปี)
คู่สมรส: ผ่องศรี หวลประไพ (สกุลเดิม เศวตพันธุ์)
พลเอก ประสงค์ หวลประไพ (11 พฤษภาคม พ.ศ. 2482 - 3 ธันวาคม พ.ศ. 2552) เป็นบุตรของ นายจำเนียร นางหลุย หวลประไพ
การศึกษา

จบชั้นมัธยมศึกษาปีที่ 6 ปีพุทธศักราช 2498 จากโรงเรียนวิสุทธรังษี โรงเรียนประจำจังหวัดกาญจนบุรีก่อนที่จะสอบเข้าโรงเรียนเตรียมนายร้อยทหารบก เมื่อปีพุทธศักราช 2501 และสำเร็จการศึกษาจากโรงเรียนนายร้อยพระจุลจอมเกล้า เหล่าทหารสารวัตร เมื่อปีพุทธศักราช 2506
การศึกษาภายหลังเข้ารับราชการ
โรงเรียนสารวัตรทหารแห่งกองทัพบกสหรัฐอเมริกา Fort Gordon เก็บถาวร 2005-06-05 ที่ เวย์แบ็กแมชชีน, Georgia พ.ศ. 2509 - พ.ศ. 2510 (ทุน MAP)
โรงเรียนเสนาธิการทหารบก หลักสูตรหลักประจำ รุ่น 50 (พ.ศ. 2513)  เก็บถาวร 2010-07-22 ที่ เวย์แบ็กแมชชีน
การดำรงตำแหน่งสำคัญรับราชการ

3 ตุลาคม พ.ศ. 2514 เป็น นายทหารฝ่ายเสนาธิการ จังหวัดทหารบกอุดรธานี
12 ตุลาคม พ.ศ. 2526 เป็น หัวหน้ากองกิจการพลเรือน กองทัพภาคที่ 2
7 พฤศจิกายน พ.ศ. 2529 เป็น รองผู้บัญชาการโรงเรียนทหารสารวัตร กรมสารวัตรทหารบก
1 ตุลาคม พ.ศ. 2535 เป็น ผู้ช่วยหัวหน้านายทหารฝ่ายเสนาธิการ ประจำรองผู้บัญชาการทหารสูงสุด
1 ตุลาคม พ.ศ. 2540 เป็น ผู้ช่วยหัวหน้านายทหารฝ่ายเสนาธิการ ประจำปลัดกระทรวงกลาโหมและที่ปรึกษาพิเศษประจำกองบัญชาการทหารสูงสุด
การปฏิบัติหน้าที่และราชการพิเศษ

15 มิถุนายน พ.ศ. 2511 นายทหารสารวัตรสืบสวน หมวดกิจการพิเศษ กองร้อยอิสระ กรมทหารราบที่ 21 รักษาพระองค์ (ร่วมรักษาความสงบภายหลังสงครามเกาหลี)
1 ตุลาคม พ.ศ. 2521 - 1 ตุลาคม พ.ศ. 2523 ปฏิบัติหน้าที่ในกองกำลังสุรนารี ในตำแหน่งหัวหน้าเสนาธิการทหาร 1-4, หัวหน้าฝ่ายส่งกำลังบำรุง และหัวหน้าปฏิบัติการทางกฎหมายตามลำดับ
10 มีนาคม พ.ศ. 2537 ปฏิบัติราชการที่สำนักงานเลขานุการรัฐมนตรีว่าการกระทรวงอุตสาหกรรม
28 กุมภาพันธ์ พ.ศ. 2538 - 2 ตุลาคม พ.ศ. 2542 ช่วยราชการที่สำนักงานเลขานุการรัฐมนตรีว่าการกระทรวงมหาดไทย ในตำแหน่ง ที่ปรึกษารัฐมนตรีว่าการกระทรวงมหาดไทย
การรับราชการสนองพระเดชพระคุณ

มีพระบรมราชโองการโปรดเกล้าโปรดกระหม่อม ให้เป็นราชองครักษ์พิเศษและราชองค์รักษ์เวรรับราชการสนองพระเดชพระคุณ ตั้งแต่ 28 เมษายน พ.ศ. 2530
มีพระราชโองการโปรดเกล้าโปรดกระหม่อม แต่งตั้งให้เป็นนายทหารพิเศษ ประจำกรมทหารราบที่ 21 รักษาพระองค์ ตั้งแต่ 20 สิงหาคม พ.ศ. 2541
มีพระบรมราชโองการโปรดเกล้าโปรดกระหม่อม แต่งตั้งให้เป็นพลเอก ตั้งแต่ 23 ตุลาคม พ.ศ. 2541
ชีวิตครอบครัว

สมรสกับนางผ่องศรี (เศวตพันธุ์) หวลประไพ มีบุตร-ธิดา 4 คน
ถึงแก่อนิจกรรม

พลเอก ประสงค์ หวลประไพ ถึงแก่อนิจกรรม เมื่อวันที่ 3 ธันวาคม พ.ศ. 2552 สิริอายุ 70 ปี 6 เดือน 22 วัน เมื่อวันที่ 2 พฤษภาคม พ.ศ. 2553 เวลา 17.00 น. สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปพระราชทานเพลิงพระศพ ณ วัดโสมนัสราชวรวิหาร
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2540 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2535 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2523 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2512 –  เหรียญชัยสมรภูมิ การร่วมรบกับสหประชาชาติ ณ ประเทศเกาหลี (ช.ส.)
พ.ศ. ไม่ปรากฏ –  เหรียญจักรมาลา (ร.จ.ม.)
เครื่องราชอิสริยาภรณ์ > เหรียญสหประชาชาติ

สหประชาชาติ :
พ.ศ. 2512  -  เหรียญสหประชาชาติเกาหลี
ยศ เทพหัสดิน ณ อยุธยา

| พลเอกยศ เทพหัสดิน ณ อยุธยาม> ป.ช., ม.ว.ม., ท.จ.ว. |
| --- | --- |


รัฐมนตรีช่วยว่าการกระทรวงกลาโหม
ดำรงตำแหน่ง 11 สิงหาคม พ.ศ. 2521 – 11 พฤษภาคม พ.ศ. 2522
นายกรัฐมนตรี: พลเอก เกรียงศักดิ์ ชมะนันทน์
รัฐมนตรีประจำสำนักนายกรัฐมนตรี
ดำรงตำแหน่ง 24 พฤษภาคม พ.ศ. 2522 – 3 มีนาคม พ.ศ. 2523
นายกรัฐมนตรี: พลเอก เกรียงศักดิ์ ชมะนันทน์
 
ข้อมูลส่วนบุคคล
เกิด: 15 พฤศจิกายน พ.ศ. 2460
เสียชีวิต: 28 ตุลาคม พ.ศ. 2540 (79 ปี)
คู่สมรส: คุณหญิง เพลิน เทพหัสดิน ณ อยุธยา

พลเอก ยศ เทพหัสดิน ณ อยุธยา เป็นอดีตรัฐมนตรีช่วยว่าการกระทรวงกลาโหม รัฐมนตรีประจำสำนักนายกรัฐมนตรี ในรัฐบาลพลเอก เกรียงศักดิ์ ชมะนันทน์ อดีตวุฒิสมาชิก และเป็นอดีตแม่ทัพภาคที่ 3